CELEX: 32015R1408
Language: fi
Date: 2015-08-19 00:00:00
Title: Komission täytäntöönpanoasetus (EU) 2015/1408, annettu 19 päivänä elokuuta 2015, DL-metionyyli-DL-metioniinin hyväksymisestä kalojen ja äyriäisten rehun lisäaineena (ETA:n kannalta merkityksellinen teksti)

20.8.2015   
            
            
               FI
            
            
               Euroopan unionin virallinen lehti
            
            
               L 219/3
            
         KOMISSION TÄYTÄNTÖÖNPANOASETUS (EU) 2015/1408,
   annettu 19 päivänä elokuuta 2015,
   DL-metionyyli-DL-metioniinin hyväksymisestä kalojen ja äyriäisten rehun lisäaineena
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.
            
         
               (2)
            
            
               DL-metionyyli-DL-metioniinin hyväksymisestä rehun lisäaineena on tehty hakemus asetuksen (EY) N:o 1831/2003 7 artiklan mukaisesti. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee DL-metionyyli-DL-metioniinin hyväksymistä kaikkien vesieläinlajien rehun lisäaineena, joka luokitellaan lisäaineluokkaan ”ravitsemukselliset lisäaineet”.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 27 päivänä tammikuuta 2015 antamassaan lausunnossa (2), että DL-metionyyli-DL-metioniini ei ehdotetuissa käyttöolosuhteissa vaikuta haitallisesti eläinten tai ihmisten terveyteen eikä ympäristöön ja että sitä voidaan pitää aminohappo L-metioniinin tehokkaana lähteenä kalojen ja äyriäislajien ruokinnassa. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen vahvisti myös asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.
            
         
               (5)
            
            
               DL-metionyyli-DL-metioniinin arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen aineen käyttö tämän asetuksen liitteessä esitetyllä tavalla olisi hyväksyttävä.
            
         
               (6)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”ravitsemukselliset lisäaineet” ja funktionaaliseen ryhmään ”aminohapot, niiden suolat ja analogit” kuuluva liitteessä tarkoitettu aine eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä elokuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 268, 18.10.2003, s. 29.
   
      (2)  EFSA Journal 2015;13(2):4012.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  mg/kg täysrehua, jonka kosteuspitoisuus on 12 %
               
            
                  
                     Luokka: ravitsemukselliset lisäaineet. Funktionaalinen ryhmä: aminohapot, niiden suolat ja analogit
                  
               
            
                  3c306
               
               
                  —
               
               
                  DL-metionyyli-DL-metioniini
               
               
                  
                     Lisäaineen koostumus
                  
                  Kemiallisella synteesillä valmistettu kiteinen jauhe, jossa on vähintään 93 % DL-metionyyli-DL-metioniinia, enintään 3 % DL-metioniinia ja enintään 3 % natriumsulfaattia (kuiva-aineesta)
                  
                     Tehoaineen ominaispiirteiden kuvaus
                  
                  DL-metionyyli-DL-metioniini (2-[(2-amino-4-metyylisulfanyylibutanoyyli)amino]-4-metyylisulfanyylibutaanihappo)
                  Kemiallinen kaava: C10H20N2O3S2
                  
                  CAS-numero: 52715-93-2
                  
                     Analyysimenetelmä
                      (1)
                  
                  DL-metionyyli-DL-metioniinin määrittäminen rehun lisäaineesta: korkean erotuskyvyn käänteisfaasinestekromatografia yhdistettynä fotometriseen määritykseen 205 nm:ssä (RP-HPLC-UV).
                  DL-metionyyli-DL-metioniinin määrittäminen esiseoksista, rehuseoksista ja rehuaineista: ionivaihtokromatografia yhdistettynä kolonnin jälkeiseen johdannaisten muodostamiseen ja fotometriseen määritykseen 570 nm:ssä (IEC-UV).
               
               
                  Kala ja äyriäiset
               
               
                  —
               
               
                   
               
               
                   
               
               
                  Kosteuspitoisuus on ilmoitettava pakkausmerkinnöissä.
               
               
                  9. syyskuuta 2025
               
            
         (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: https://ec.europa.eu/jrc/en/eurl/feed-additives/evaluation-reports